Reute (Breisgau)
Riddi im Brisgau isch e Gmei im Landkreis Emmedinge im Südweschte vu Bade-Württeberg öppe 10 km nordweschtlich vu Friburg im Brisgau.

Geographi 
Riddi lit in dr Friburger Bucht zwischenem Kaiserstuehl un em Schwarzwald. Am südliche Dorfrand durchfliesst d'Glotter d'Gmei.

Gmeigliderig 
Riddi bestoht us dr Ortsdeile Oberriddi un Underriddi.

Gschichte 
Dr Namme Riddi goht uf e alde Usdruck fer e Rodig zruck. Urkundlich erschtmols erwähnt isch Riddi im Lorscher Codex, wo d'Schenkig vum e Besitz im Ort Reuden in dr Johre 772/773 dokumentiert isch. D'Sidligsgschichte goht allerdings noch dütlich witer zruck. Archäologischi Befunde uf dr Riddemer Gmarkig wiise nooch, dass sich dert sit Dausende vu Johre immer wiider Sidlige befunde hän. Scho um öppe 100 n. Chr., in dr Zit vu dr römische Herrschaft, isch d'Gegend landwirtschaftlich gnutzt worre. Die römische Guetshöf si ca. im 3. Johrhundert ufgä worre, wie verstärcht alemannischi Verbänd in dr Brisgau vordrunge sin. 

Sit dr früehe Neuzit het Riddi zue Vorderöschtrich. D'Libeigeschaft isch erscht 1783 abgschafft worre. Im Zug vum Riichsdeputationshauptschluss isch dr Ort anno 1806 an s'Grossherzogtum Bade gfalle un im Oberamt Friburg zuegordnet worre.

Religione 
Wil im (vorder-)öschtrrichische Riddi im Gegesatz zue dr badische Dörfer vu dr Umgegend d'Reformation nit igfüehrt worre isch, isch Riddi e katholischi Enklave in evangelischem Gebiet blibe.

Iwohnerentwicklig 
 1950: 1141
 1996: 2900
 2005: 3139

Politik 
Sit 1974 bestoht e Verwaltigsverband mit dr Nochbergmeinde Veerstette un Denzlinge (in dr Lagekarte im Infokäschtli in hellerem rot, Riddi dunkelrot). Dodurch het während dr Gmeireform die politisch Selbständigkeit mit eigenem Vogt un Gmeirot erhalde blibe känne.

Vögt 
 1946-1954: Fridolin Birkle
 1954-1974: Anton Siegel
 1974-1997: Franz Kury
 1997-heute: Michael Schlegel

Wahle 
Ergebnis vo dr Landdagswahle sit 2006: 

1 2006: WASG, sit 2011: Die Linke

Gmeipartnerschafte 
Mit dr Gmei Walthersdorf in Saxe verbindet Riddi e offizielli Partnerschaft.

Wirtschaft un Infrastruktur

Bildig 
Z'Oberriddi gits e Grund- un Hauptschuel.

Kultur un Sähenswürdigkeite

Bauwercher 
Z'Underriddi stoht e Kilche us em 14. Johrhundert.

Parks 
Z'Oberriddi isch vu dr Narrezumft "Riddemer Schrättele i.V." anno 2004 e kleine Park aglegt un d'Narrefigur in Form vume Brunne ufgstellt worre.

Guggemüsik 
D' "Riddemer Noterätscher" spile numme sit meh wie 15 Johr an dr Riddemer Fasnet.

Fueßnote

Weblink 

 Offizieller Website
 http://www.freiburg-schwarzwald.de/reute.htm Storchegmei Riddi

Ort (Landkreis Emmedinge)